ఇండియా గేట్
యమునా నది తీరాన ఉన్న భారత దేశపు రాజధాని నగరంలో ఉన్న చూడచక్కని ప్రదేశాలలో ఒకటైన ఇండియా గేట్ (India Gate) 9 దశాబ్దాల క్రితం మొదటి ప్రపంచ యుద్ధంలో మరియు అఫ్ఘన్ యుద్ధంలో అమరులైన 90 వేల యుద్ధజవానుల స్మృత్యర్థం నిర్మించిన అపురూప కట్టడం. 42 మీటర్ల ఎత్తు ఉన్న ఈ కట్టడం భరత్‌పూర్ ఎర్రరాయితో నిర్మించబడింది. 1971 నుంచి ఇక్కడ అమర్‌ జవాన్ జ్యోతి కూడా వెలుగుతోంది. ఇండియా గేట్ పరిసరాలలో చూడముచ్చటగా ఉన్న పచ్చిక బయళ్ళు, చిన్నారులు ఆడుకోవడానికి సుందరమైన పార్కు, బోట్‌ క్లబ్ ఉండటమే కాకుండా ఇక్కడి నుంచి నేరుగా రాష్ట్రపతి భవన్ చూడడం మరుపురాని అనుభూతినిస్తుంది.
జాతీయ రహదారి 1 (భారతదేశం)
జాతీయ రహదారి 1 లేదా ఎన్.హెచ్.1 భారత జాతీయ రహదారులలో ఒకటి. ఇది భారత రాజధాని కొత్త ఢిల్లీని పంజాబ్లోని భారత-పాకిస్తాన్ సరిహద్దులో ఉన్న అటారీ అనే పట్టణంతో కలుపుతుంది. ఇది లాహోర్ నుండి బెంగాల్ వరకు షేర్ షా సూరి అనే ఢిల్లీ పాలకుడి స్మయంలో నిర్మించబడిన గ్రాండ్ ట్రంక్ రోడ్ లో భాగం. ఈ హైవేను జాతీయ రహదారుల సంస్థ నిర్వహిస్తోంది.